Ο **Άουγκουστ Γκαϊλίτ** (εσθονικά: August Gailit, 9 Ιανουαρίου 1891 - 5 Νοεμβρίου 1960) είναι Εσθονός ποιητής  Εσθονικής και Λετονικής καταγωγής.

Ζωή
---

Ο Γκέοργκ Άουγκουστ Γκαϊλίτ γεννήθηκε στο Κουικσίλα (κοντά στο Κάστρο Σανγκάστε), στην ενορία Σανγκάστε, στο Βαλγκαμάα της Εσθονίας (τότε αποτελούσε μέρος της Ρωσικής Αυτοκρατορίας). Ήταν γιος ενός ξυλουργού και μεγάλωσε σε ένα αγρόκτημα στο Λάατρε (σήμερα γνωστό ως Τόλλε). Από το 1899 παρακολούθησε μαθήματα σε σχολεία στην ενορία και την πόλη Βάλγκα από το 1905, και από το 1907 φοίτησε στο δημοτικό σχολείο στο Τάρτου. Από το 1911 έως το 1914 εργάστηκε ως δημοσιογράφος στη σημερινή Λετονία, και στην Εσθονία το 1916 μέχρι το 1918. Στον Εσθονικό πόλεμο της Ανεξαρτησίας συμμετείχε ως πολεμικός ανταποκριτής. Από το 1922 έως το 1924 ο Γκαϊλίτ έζησε στη Γερμανία, τη Γαλλία και την Ιταλία. Μετά από αυτό εργάστηκε ως ελεύθερος συγγραφέας στο Τάρτου και από το 1934 στο Τάλιν. Από το 1932 έως το 1934 ήταν διευθυντής του θεάτρου Βανεμούινε στο Τάρτου. Το 1932 ο Γκαϊλίτ παντρεύτηκε την ηθοποιό Έλβι Βάχερ-Νάντερ (1898-1981) και η κόρη του Άιλι-Βικτόορια γεννήθηκε το 1933. Με τη σοβιετική κατοχή της Εσθονίας, ο Γκαϊλίτ έφυγε με την οικογένειά του τον Σεπτέμβριο του 1944 για τη Σουηδία όπου εργάστηκε ως συγγραφέας. Εγκαταστάθηκαν στο αρχοντικό Ορμέστα κοντά στο Όρεμπρο. Πέθανε εκεί στις 5 Νοεμβρίου 1960 και θάφτηκε στο βόρειο νεκροταφείο του Όρεμπρο.

Ο τάφος του Γκαϊλίτ στο Όρεμπρο.

Λογοτεχνική καριέρα
-------------------

Το 1917, ο Άουγκουστ Γκαϊλίτ, μαζί με κάποιους άλλους συγγραφείς και ποιητές, ίδρυσαν μια λογοτεχνική ομάδα που ονομάστηκε "Σίουρου" με την οποία τα ερωτικά ποιήματα τους προκάλεσαν κάποιο σκάνδαλο. Τα μέλη της ομάδας περιελάμβαναν: τη Μάριε Ούντερ, τον Χένρικ Βίσναπουου, τον Γιοχάνες Σέμπερ, τον Φρίντεμπερτ Τούγκλας και τον Άρτουρ Άντσον. Η πρώιμη πεζογραφία του Γκαϊλίτ περιείχε επίσης ερωτικό περιεχόμενο και σάτιρα. Μέχρι τα μέσα της δεκαετίας του 1920 ο Γκαϊλίτ επηρεάστηκε έντονα από τον νεορομαντισμό. Ο Όσβαλντ Σπένγκλερ και ο Κνουτ Χάμσουν άσκησαν επίσης μεγάλη επιρροή στο έργο του. Το διάσημο μυθιστόρημά του Τόομας Νιπερνάαντι (το οποίο μεταφέρθηκε σε ταινία το 1983) περιγράφει τη ρομαντική και περιπετειώδη ζωή ενός περιπλανώμενου. Ορισμένα από τα μυθιστορήματά του κάλυπταν πολιτικά ζητήματα όπως το μυθιστόρημα Isade maa (1935) που αφορούσε το θέμα του εσθονικού πολέμου ανεξαρτησίας του 1918-20. Το μυθιστόρημα του Gailit Üle rahutu vee (που δημοσιεύτηκε το 1951 στο Γκέτεμποργκ της Σουηδίας) αφορά το τραγικό γεγονός της ανάγκης κάποιου να εγκαταλείψουν την πατρίδα του.

Επιλεγμένα έργα
---------------

* *Kui päike läheb looja* (παραμύθι, 1910)
* *Saatana karussell* (συλλογή νουβελών, 1917)
* *Muinasmaa* (νουβέλα, 1918)
* *Klounid ja faunid* (σήριαλ, 1919)
* *Rändavad rüütlid* (συλλογή νουβελών, 1919)
* *August Gailiti surm* (συλλογή νουβελών, 1919)
* *Purpurne surm* (νουβέλα, 1924)
* *Idioot* (συλλογή νουβελών, 1924)
* *Vastu hommikut* (συλλογή νουβελών, 1926)
* *Aja grimassid* (σήριαλ, 1926)
* *Ristisõitjad* (συλλογή νουβελών, 1927)
* *Toomas Nipernaadi* (νουβέλα, 1928)
* *Isade maa* (νουβέλα, 1935)
* *Karge meri* (νουβέλα, 1938)
* *Ekke Moor* (νουβέλα, 1941)
* *Leegitsev Süda* (νουβέλα, 1945)
* *Üle rahutu vee* (νουβέλα, 1951)
* *Kas mäletad, mu arm?* (πεζογράφημα, 3 τόμοι, 1951-1959)

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 4  Μαΐου 2014.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb134996886. Ανακτήθηκε στις 10  Οκτωβρίου 2015.
3. 1 2  «Eesti biograafiline andmebaas ISIK» (Εσθονικά) 449. Ανακτήθηκε στις 9  Οκτωβρίου 2017.
4. ↑  (Γερμανικά) *Εγκυκλοπαίδεια Μπρόκχαους*. gailit-august. Ανακτήθηκε στις 9  Οκτωβρίου 2017.
5. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 1  Ιανουαρίου 2015.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb134996886. Ανακτήθηκε στις 10  Οκτωβρίου 2015.
7. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 25  Ιουνίου 2015.
8. ↑  *The Fine Art Archive*. cs.isabart.org/person/137536. Ανακτήθηκε στις 1  Απριλίου 2021.
9. ↑  Endel Nirk, Arthur Robert Hone, Oleg Mutt, *Estonian Literature: Historical Survey with Biobibliographical Appendix*, Published by Perioodika, 1987, p177

Εξωτερικοί σύνδεσμοι
--------------------

* Πολυμέσα σχετικά με το θέμα  August Gailit στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 51846206
* LCCN: n85247103
* ISNI: 0000 0001 2132 9719
* GND: 119498707
* SELIBR: 187856
* SUDOC: 052477274
* BNF: cb134996886 (data)
* NKC: xx0004857

 |

 |